Elég érdekesen néz ki a nyugotszenterzsébeti buszmegálló, olyan mintha egy magasles volna - tudtuk meg az RTL Klub híradójából:

Az Erzsébeti kilátó feliratot viselő buszmegálló tetején még korlát is van.

Mint kiderült, a baranyai település lakói új buszmegállót szerettek volna, de erre nem volt semmilyen pályázati pénz, kilátó építésére viszont igen. A híradónak nyilatkozó helybéli lakos büszke volt a polgármesterükre, aki nem hagyta annyiban, hogy nem kaptak pénzt buszmegálló építésére, és sokan áztak-fáztak a buszra várva, hanem leleményes megoldáshoz folyamodott.